Σημαντικές αλλαγές στο σύστημα των εξετάσεων για τα διπλώματα οδήγησης προανήγγειλε ο υφυπουργός Μεταφορών, Νικόλαος Μαυραγάνης.

ADVERTISING

Η πιο ουσιαστική αλλαγή, σύμφωνα με όσα ανακοίωσε ο κ. Μαυραγάνης στην εκπομπή του "Καλημέρα Ελλάδα" του Γ. Παπαδάκη, είναι ότι ο εξεταστής δεν θα βρίσκεταο πλέον μέσα στο αυτοκίνητο μαζί με τον εξεταζόμενο, αλλά σε διαφορετικό χώρο, σε ένα "control room" από όπου και θα εξετάζει τον υποψήφιο.

Στόχος της αλλαγής, σύμφωνα με τον κ. Μαυραγάνη είναι να αποφευχθεί η "στρέβλωση" μεταξύ εξεταζόμενου και εξεταστή.

Προκειμένου να διασφαλιστεί ο περιορισμός του φαινομένου κατά το μέγιστο δυνατό, προβλέπεται επίσης

οι εξεταστές να αλλάζουν καθημερινά εξεταστικό κέντρο, αλλά και να εξετάζουν υποψηφίους οι οποίοι θα βρίσκονται σε διαφορετικές πόλεις.

Αλλαγές θα υπάρξουν και σε επίπεδο θεωρητικών μαθημάτων. Στόχος είναι "η θεωρία να βρίσκεται υπό παρακολούθηση από το υπουργείο, γιατί μέχρι τώρα δεν υπήρχαν μαθήματα", όπως ανέφερε ο υφυπουργός. "Και αυτό θα εξετάζεται μέσω της τεχνολογίας", συμπλήρωσε.

Το υπό προετοιμασία νομοσχέδιο θα περιλαμβάνει ακόμη πρόβλεψη και για τον τρόπο λειτουργίας των οδικών βοηθειών, όπως λχ. οι ποινές για τη μη τήρηση των βασικών κανόνων.

Ο κ. Μαυραγάνης αναφέρθηκε επίσης και στο μάθημα οδικής αγωγής στα σχολεία, το οποίο θα είναι ωριαίο ανά 15ήμερο, ενώ έχει ήδη ξεκινήσει η εκπαίδευση καθηγητών γι αυτό.